Sieros apygarda (Kalifornija)

Sieros apygarda () – Jungtinių Amerikos Valstijų apygarda, esanti Kalifornijos šiaurinėje dalyje. Pagal 2020 m. JAV gyventojų surašymo duomenis, apygardoje gyveno 3 236 žmonės. Apygardos būstinė įsikūrusi Daunivilyje. Didžiausias miestas – Lojaltonas.

 Istorija 
1849 m. prie apygardoje tekančios Jubos upės buvo atrasta aukso. Prieš tai apygardos teritorijoje gyveno vašai ir maidai. Apygarda įkurta 1852 m. iš Jubos apygardos dalių, pavadinta pagal Siera Nevadą. XIX a. viduryje apygarda vertėsi aukso gavyba.

 Geografija 
Apygarda apima dalį Siera Nevados, taip pat dalis Plumaso, Tahou bei Tojabio nacionalinių miškų. Šiaurėje ribojasi su Laseno apygarda, rytuose su Nevada, pietvakariuose su Nevados ir Jubos apygardomis, šiaurės vakaruose su Plumaso apygarda.Sierra . www.ereferencedesk.com. Nuoroda tikrinta 2024-06-25.

 Gyventojai 
2020 m. JAV gyventojų surašymo duomenimis, apygardoje gyveno 80,81 % baltųjų, 11,65 % lotynoamerikiečių, 5,75 % mišrios rasės, 0,77 % kitų rasių, 0,56 % indėnų, 0,22 % afroamerikiečių, 0,22 % azijiečių, ir 0,03 % Ramiojo vandenyno salų kilmės gyventojų.Sierra County, California. data.census.gov. Nuoroda tikrinta 2024-06-25.

 Šaltiniai 

Kategorija:Kalifornijos apygardos